**Bevezetés a történettudományba**

(TRO1001)

A kurzus célja, hogy a hallgatók megismerkedjenek a történettudomány fogalmával, társadalmi szerepével és megítélésével, annak az egyes történelmi korszakokban megfigyelhető változásaival, legfontosabb segédtudományaival és a történeti kutatás valamint a történetkritika alapvető módszereivel.

Az elsajátítandó ismeretanyag: A történettudomány fogalma, szerepe a társadalomban. A történetírás története az ókortól a posztmodernig. A történelem forrásai, forrástípusok, forráskritika. A történelem legfontosabb segédtudományai. A történettudomány módszerei. A történettudomány szervezeti keretei: egyetemek, levéltárak, könyvtárak, múzeumok. Internet és történettudomány.

A tárgy teljesítésének feltétele egy prezentációval az év elején megbeszélt témában és időpontban, valamint egy ZH a félév végén.

1. A történettudomány fogalma
2. A történetírás története I. Az ókortól a 20. századig
3. A történetírás története II. Magyar historiográfia, a történetírás új irányzatai
4. A történelem forrásai, forrástipológia, forráselemzés és forráskritika
5. Segédtudományok I. Kronológia, történeti földrajz
6. Segédtudományok II. Paleográfia, oklevéltan, címertan, pecséttan, fallerisztika, vexillológia, stb.
7. Levéltári óra a segédtudományokhoz kapcsolódóan
8. Segédtudományok III. Genealógia, archontológia, prozopográfia, biográfia, stb.
9. A történelmet segítő önálló tudományágak (régészet, művészettörténet, irodalomtörténet, néprajz, kulturális antropológia, stb.), az interdiszciplináris kutatás lehetőségei
10. Forrásőrző intézmények I. (levéltári óra)
11. Forrásőrző intézmények: múzeum és könyvtár, múzeumi és könyvtári intézményrendszer Magyarországon, könyvtárhasználat, könyvtári és múzeumi adatbázisok az interneten
12. Internet és történettudomány, legfontosabb internetes adatbázisok és online források, a forráskritika szükségessége, adatvédelem
13. ZH

Ajánlott irodalom:

1. Ernst Breisach: Historiográfia. Budapest, 2004.
2. A történelem segédtudományai. Szerk. Bertényi Iván. Budapest, 1998.
3. Levéltári kézikönyv. Szerk. Körmendy Lajos. Budapest, 2009.

Bánszki Hajnalka